Ganet eo Gwennole ar Menn dar 14 a viz Mezheven 1938 e Pariz, rak aet e oa e dad, Herve ar Menn hag e vamm da glask labour du-hont da chortoz eurediñ. Nen doa ket raktresoù resis pa oa yaouank betek ma tremenfe ar vachelouriezh « Math. Elem », ur vachelouriezh skiantel. Kendalchet en doa neuze gant e studioù war ar skiantoù en ur skol uhel a-benn dont da vezañ ijinour war an elektro-mekanikerezh. A-raok echuiñ gant e studioù en doa bet tro da labourat e-giz soner binioù evit gounit un tamm archant. Ezel e oa bet eus Bagad Bleimor. Aet e oa pelloch-pellañ rak tremenet e oa da gentañ er skingomz o choari un « Twist agricole », ha goude-se betek choari en Théâtre de France, e-lech men doa bet tro da gejañ gant arzourien brudet mat hiziv an deiz.